lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv fr lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
230 smaiļotāji un kanoe airētāji Lielupē atklāja sezonu (FOTO) – ZZ.lv
Vārda dienas svin: Elza, Ilizana
Gaitis Grūtups - 01.05.2022 - 22:10
Pēc divu gadu pārtraukuma, kas saistīts ar Covid-19 ierobežojumiem, Jelgavā, kluba KC bāzē Pasta salā atkal notika tradicionālās sezonas atklāšanas sacensības smaiļošanā un kanoe airēšanā, kas reizē ir atklātais Latvijas čempionāts pieaugušajiem un junioriem garajās distancēs un Pavasara kauss jauniešiem, meitenēm, zēniem un senjoriem.
Sacensībās startēja 230 sportisti no 11 Latvijas pilsētām, Lietuvas un Igaunijas. Šoreiz starp viņiem bija arī 12 Ukrainas sportisti, kas dzīvo un trenējas Limbažos un Igaunijā.
Četrkārtējā pasaules čempiona jelgavnieka Aleksandra Avdejeva balvu, ko iegūst labākais smaiļotājs vīriešu konkurencē, piekto reizi izcīnīja limbažnieks Aldis Artūrs Vilde. Airējot ar vidējo ātrumu 15,5 kilometru stundā, 4800 metru garajā distancē viņš ar pavisam nelielu sekundes pārsvaru bija ātrāks par citu limbažnieku – pieckārtēju Olimpisko spēļu dalībnieku Alekseju Rumjancevu. Jāpiebilst, ka uzvarētājs ir dzimis 1997. gadā, bet olimpietis – vienpadsmit gadus agrāk.
No jelgavniekiem medaļas izcīnīja vīrieši kanoisti – Roberts Lagzdiņš un Nils Mediņš, kas attiecīgi ieguva otro un trešo vietu. Arī viņi airēja trīs apļus jeb 4800 metrus. Divos apļos jeb 3200 metru distancē sieviešu konkurencē otrajā vietā ierindojās Katrīna Smiltniece. Starp juniorēm pārliecinoši labākā bija Jelgavas Bērnu un jaunatnes sporta skolas (BJSS) audzēkne Melānija Čamane, kurai ir tikai sešpadsmit gadu. Melānijas treneris Juris Lauris zz.lv paskaidroja, ka viņa audzēkne nolēma startēt sīvākas konkurences apstākļos. Taču Melānijas galvenā konkurente Eiropas junioru sacensību medaļniece Igaunijas sportiste Jelizaveta Fedorova šoreiz startēja un uzvarēja sieviešu konkurencē. Tur Igaunijas sportiste bija par divām sekundēm ātrāka nekā Melānija.
Saturs turpināsies pēc reklāmas.
Visu pjedestālu aizņēma treneru Sergeja Bobkova un Borisa Lonska audzēkņi kanosti zēni Mihails Solovejs, Nils Skuja un Vadims Žavaronkovs, kas ir dzimuši 2008. un 2009. gadā. Līdzīgas sekmes bija smaiļotājām veterānēm jelgavniecēm Jeļenai Kurašai un Ilonai Aleksandrovičai.
Savukārt otras vietas izcīnīja jaunieši kanoists Daniels Feofanovs un smaiļotājs Kristiāns Lauris. Starp kanoistiem veterāniem (50 -) labākais bija Ritvars Veilands.
Prieka asaras, finišējot smaiļotājiem zēniem, bira agrākajai jelgavniecei, tagad Ventspils sporta skolas “Spars” trenerei Rutai Šaubergai. Iepriekš zz.lv viņa bija teikusi, ka naudas treniņnometnēm siltajās zemēs nav, pavasaris auksts un vējains, tādēļ uz labiem rezultātiem cerēt ir grūti.
Saturs turpināsies pēc reklāmas.
Taču šoreiz zēnu konkurencē ar pārliecinošu finiša spurtu uzvarēja viņas audzēknis Gustavs Tīrmanis. Savukārt ne tik pozitīvu pārsteigumu saviem līdzjutējiem sagādāja jelgavnieks smaiļotājs veterāns Jānis Āboliņš, ko sacensību komentētājs Ervins Vēveris nosauca par “Lielupes lauvu.”
Vairāk lasiet 5. maija “Zemgales Ziņās”
Teksts : Gaitis Grūtups
Foto: Gaitis Grūtups un Eva Mellēna
Airēšana Citas ziņas Foto/Video Sports
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
“Zemgale/LLU” startē Somijas līgā ar uzvaru (FOTO)
Sestdien Jūrmalā volejbola komandas cīnīsies par sezonas pirmo trofeju
BK “Jelgava” sezonu iesāk ar uzvaru
Artis Ābols: “Tas būs interesanti, izaicinoši.” “Zemgale/LLU” publicē sastāvu Somijas līgai
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.